**Biztonsági ellenőrzési feladatok**

**E1 – A jármű biztonsági berendezéseinek elindulás előtti kötelező ellenőrzése**

a vizsga technikai és manőverezési feladatainak végrehajtása előtt végezze el a kötelezően előírt ellenőrzéseket (gumiabroncsok, kormányberendezés, világító- és fényjelző berendezések, fékberendezések, fékhatás ellenőrzése a jármű megtolásával és megállításával is).

Gumiabroncsok

A motor mindkét gumiját megnézem, majd elmondom, hogy a gumik állapota ép, nem töredezett, nem repedezett, a bordák mélysége megfelel az előírásoknak (min.1,6 mm)

Kormányberendezés

A kormányt ütközésig jobbra-balra forgatom, majd mondom, hogy a kormány nem szorul, mindkét irányyba végpontig elforgatható, tehát jó. Az első teleszkóp szár alját magam felé mozgatom, és megállapítom, hogy a csapágyazás a kormány-nyakban jó, nem lötyög.

Világító és fényjelző berendezések

A motoron lévő összes világítást kapcsolom, és közben nézem, hogy jó-e? Helyzetjelző, tompított fényszóró, távolsági fényszóró, féklámpa (első, hátsó fékre), irányjelző (60-120 -at villog percenként)

Fékberendezések.

A motort előre tolva az első és a hátsó fékkel, külön-külön fékezek és megállapítom, hogy mindkét fék jó. Ránézek az első és hátsó gumira, hogy a légnyomás szemre jó-e.

Tehát a motor közlekedésre alkalmas állapotban van.